แบงก์โน้ตส์
พระเอก!
30 ก.ย. 2554

พระเอก!
โดย..ทีมข่าวการเงิน
ซูเปอร์มด ปกรณ์ พรรธนะแพทย์ ผู้ช่วยกรรมการผู้จัดการ แบงก์กสิกรไทย ครองฉายาเจ้าพ่อเอสเอ็มอีไปอย่างเต็มภาคภูมิ หลังจากกวาดลูกค้าใหม่เข้าไปให้กับธนาคารได้อื้อซ่า
ผลจากการทำตลาดเชิงรุก ทำให้แบรนด์กสิกรไทยกับลูกค้าเอสเอ็มอีแข็งปึ้ก 
ยัง ยังไม่พอ ซูเปอร์มดยังอยากให้แบรนด์ติดตราตรึงใจลูกค้าให้มากเข้าไปอีก
คุณพี่มดลงทุนเป็นพระเอกมิวสิกวิดีโอเพลง “ยิ่งมืดยิ่งเห็นดวงดาว” ที่ธนาคารทำขึ้น และยิงออกอากาศทางเว็บไซต์ยูทูบ เพื่อตอกย้ำว่า เคเอสเอ็มอีช่วยสานฝันทุกธุรกิจไทยให้ก้าวไปสู่ความสำเร็จ 
ทั้งเนื้อเรื่อง ทั้งเพลง ทำได้ซาบซึ้งตรึงใจ เรียกได้ว่าเอสเอ็มอีรายไหนเคยถูกรังเกียจจากสถาบันการเงิน อาจดูไปร้องไห้ไปกันเลยทีเดียว
ขอโทษ ยอดการคลิกเข้าไปดูไม่ใช่เล่นๆ นะขอรับ ไม่กี่วันมียอดเข้าไปดูกว่า 2 หมื่นคนแล้ว
ใครยังไม่ได้ดูซูเปอร์มดว่าตอนเป็นพระเอกมิวสิกวิดีโอหล่อเฟี้ยวขนาดไหน ก็คลิกเข้าไปดูกันได้ในยูทูบ ถ้าดูแล้วร้องไห้อย่ามาโทษกันนะ คริ คริ